Imtella' Ġunju 23, 2020 - Aġġornata 23 Ta' Ġunju, 2020 8:06pm Membri tal-kabinett u deputati Laburisti llejla waslu fiċ-Ċentru Nazzjonali Laburista għal- laqgħa urġenti msejħa mill-Prim Ministru Robert Abela . Fil-laqgħa mistennija tkun diskussa t-tneħħija ta' Konrad Mizzi mill-grupp Parlamentari Laburista, wara li iktar kmieni llum huwa stqarr li ma riedx iwarrab kif talbu biex jagħmel il-Prim Ministru. Crew ta' TVM f'Mile End fil-Ħamrun seta' josserva lid-Deputat Prim Ministru, kif ukoll lil għadd ta' Ministri u deputati jidħlu għal-laqgħa. Ħafna minnhom ma tawx kummenti lill-midja, waqt li oħrajn qalu li d-deċiżjonijiet li hemm bżonn li jittieħdu se jkunu qed jittieħdu. Iktar dettalji kif jaslulna.